8. 3. 78 De Europæiske  Fællesskabers  Tidende Nr. C 59/41 
Udtalelse  om  »forslag  til Rådets  direktiv  om  første  ændring  af direktiv  74/329/EØF  om 
tilnærmelse  af medlemsstaternes  lovgivning  om emulgatorer,  stabilisatorer,  fortyknings-  og 
geleringsmidler,  der  må anvendes  i levnedsmidler« 
Den tekst,  som  har  været  genstand  for udtalelsen,  er offentliggjort  i De Europæiske  Fælles-
skabers  Tidende  nr.  C 235  af 1. oktober  1977,  side  4. 
A. UDTALELSENS  JURIDISKE  GRUNDLAG 
Rådet  besluttede  den  18.  juli  1977  i medfør  af artikel  100  i traktaten  om  oprettelse  af Det 
europæiske  økonomiske  Fællesskab  at høre  Det  økonomiske  og sociale  Udvalg  om  det 
nævnte  emne. 
B. DET  ØKONOMISKE  OG  SOCIALE  UDVALGS  UDTALELSE 
Det økonomiske  og sociale  Udvalg  vedtog  på sin 153.  plenarforsamling,  afholdt  i Bruxelles 
den 23.  og 24. november  1977,  sin udtalelse  om det  nævnte  emne. 
Udtalelsens  ordlyd  er følgende: 
DET  ØKONOMISKE  OG SOCIALE  UDVALG  HAR  — 
under  henvisning  til traktaten  om oprettelse  af De euro-
pæiske  økonomiske  Fællesskaber,  særlig  artikel  100, 
under  henvisning  til anmodning  om udtalelse  fra Rådet 
af 18.  juli  1977, 
under  henvisning  til beslutning  truffet  af Det  økonomi-
ske og sociale  Udvalgs  præsidium  den  27.  september 
1977  om  at pålægge  Afdelingen  for  miljøbeskyttelse, 
sundhedsvæsen  og forbrug  at udarbejde  udtalelse  og 
beretning, 
under  henvisning  til udtalelse  vedtaget  af Afdelingen  for 
miljøbeskyttelse,  sundhedsvæsen  og forbrug  på mødet 
den 15.  november  1975, 
under  henvisning  til beretning  aflagt  af ordføreren,  hr. 
De Grave,  og 
under  henvisning  til forhandlingerne  på den  153.  ple-
narforsamling  den  23.  og 24.  november  1977,  mødet 
den 23.  november 
enstemmigt 
VEDTAGET  FØLGENDE  UDTALELSE: 
Udvalget  godkender  direktivforslaget,  idet  den  dog 
fremsætter  følgende  bemærkninger: 1. Almindelige  bemærkninger 
1.1. Generelt  vil Udvalget  påpege,  at harmoniseringen 
af de horisontale  lovgivninger  bør  fortsætte,  men  at 
dette  dog  ikke  kan  medføre  fri  varebevægelighed, 
medmindre  der  samtidig  søges  gennemført  en tilfreds-
stillende  harmonisering  af de vertikale  lovgivninger. 
Udvalget  beklager,  at det  har  taget  Kommissionen  og 
Rådet  så lang  tid at behandle  dette  spørgsmål,  men 
regner  med,  at det helt  eller  delvis  vil lykkes  at indhente 
det forsømte,  såfremt  institutionerne  går  ind  for  de 
tanker,  der er blevet  fremsat  af samtlige  berørte  kredse, 
i Den  rådgivende  Levnedsmiddelkomité  og i Det  øko-
nomiske  og sociale  Udvalg. 
1.2. Udvalget  har  i øvrigt  gentagne  gange  understreget, 
at den  frie  varebevægelighed  ikke  var  og ikke  kunne 
være  det  eneste  mål  for  udarbejdelsen  af direktiver 
vedrørende  levnedsmidler. 
1.3. De  forskelle,  der  findes  på det  sundhedsmæssige 
område,  nødvendiggør  ligeledes  denne  samlede  løsning 
(horisontale  og vertikale  direktiver).  Det  må  efterhån-
den sikres,  at tilsætningsstofferne,  som  finder  anven-
delse  til stadig  flere  formål,  ikke  benyttes  i et sådant 
omfang  i levnedsmidler,  at dette  kan  virke  sundheds-
skadeligt,  navnlig  når  det drejer  sig om børn. 
1.4. Udvalget  henstiller  kraftigt,  at Kommissionen 
fremsætter  forslag  om de foranstaltninger,  hvorom  der 
Nr. C 59/42 De Europæiske  Fællesskabers  Tidende 8. 3. 78 
er tale  i artikel  4 i direktiv  74/329/EØF.  Det  fastsættes 
heri:  »Rådet  træffer,  efter  den  i artikel  100  i traktaten 
fastsatte  fremgangsmåde,  snarest  muligt  bestemmelse 
om hvilke  levnedsmidler,  der  må tilsættes  de i bilag  I 
nævnte  stoffer  og betingelserne  herfor«. 
1.5. Hvis  endvidere  sikkerheden  skal  være  en afgørende 
faktor,  er det tillige  påkrævet,  at de tilladte  tilsætnings-
stoffer  er nødvendige  og gavnlige  og ikke  forringer  lev-
nedsmidlernes  kvalitet,  for  eksempel  ved  at mindske 
ernæringsværdien  eller  tillade  iblanding  af større 
mængder  vand. 
1.6. Endelig  gør Udvalget  opmærksom  på, at adskillige 
af de tilsætningsstoffer,  der for øjeblikket  er medtaget 
på direktivets  positivliste  (bilag  I og II), ikke  er blevet 
underkastet  en fuldstændig  toksikologisk  undersøgelse, og at de kan  have  visse  sundhedsskadelige  virkninger  (jf. 
afdelingens  beretning). 
1.7. Udvalget  anmoder  Kommissionen  om  snarest 
muligt  at se på disse  spørgsmål,  således  at forbrugerne 
kan beskyttes  mod  anvendelsen  af sundhedsskadelige 
tilsætningsstoffer,  og producenterne  ikke  anklages  for at 
benytte  stoffer,  som  ikke  opfylder  alle  sikkerheds-
betingelser. 
2. Særlig  bemærkning 
2.1. Artikel  2 
2.1.1.  Udvalget  mener,  at artikel  8, stk.  2, i direktiv 
74/329/EØF  bør  ændres  således,  at indholdet  af aktivt 
stof i de tilsætningsstoffer,  der sælges  til levnedsmiddel-
industrien,  bliver  anført  på etiketterne. 
Udfærdiget  i Bruxelles,  den  23. november  1977. 
Basil  de FERRANTI 
Formand  for 
Det økonomiske  og  sociale  Udvalg